Исаков Исмаил
Исаков Исмаил (10. 6. 1950-ж. туулган, Ош облусу, Алай району, Сопу-Коргон айылы) – генерал-лейтенант (2005). Ташкент Жогорку жалпы аскердик командалык окуу жайын (1973), Марксизм-ленинизм университетин (Венгрия, 1978), М. В. Фрунзе атындагы аскер академиясын (1984), «Выстрел» жогорку офицердик курсун (1989), РФ Куралдуу Күчтөрүнүн Башкы штабынын аскер академиясын (1996), Гуманитардык укуктук эл аралык институтту (Италия, 1998) бүтүргөн. 1973–76-ж. мотоаткычтар взводунун командири, 1976–78-ж. аскерлердин түштүк тобунда рота командири (Венгрия), 1978–81-ж. рота командири, штаб башчысы-мотоаткычтар батальонунун командиринин орун басары, батальон командири, 1984–92-ж. полк, база, дивизия штабдарынын жана полк командиринин башчысы, 1992–94-ж. Кыргыз Республикасынын Куралдуу Күчтөрүнүн Башкы штабынын күжүрмөн даярдык башкармалыгынын башчысы, 1994–99-ж. Кыргыз Республикасынын Куралдуу Күчтөрүнүн Башкы штабынын башчысы Коргоо министринин биринчи орун басары, 2005–08-ж. Коргоо министри, 2008-жылдын октябрь айына чейин Коопсуздук кеңешинин катчысы, 2010-жылдын апрель айынан Коргоо министринин милдетин аткаруучу, Убактылуу өкмөтүнүн мүчөсү. Жогорку Кеңешинин депутаты (2000–05; 2010жылдан). Аскерлерди даярдоо боюнча бир нече окуу куралдарынын жана методикалык сунуштардын автору.

Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5

Инсандар